ECLI:SK:OSGA:2020:2318204725.1

26D/77/2018-172

Dnot 246/2019

Identifikačné číslo spisu: 2318204725

**U z n e s e n i e**

Okresný súd Galanta, povereným notárom Mgr. Martinou Báňasovou so sídlom notárskeho úradu na Bratislavskej ulici 90/2 v Galante na základe poverenia na konanie a rozhodovanie **v dedičskej veci po poručiteľovi** **menom** **Ján Hronec, rod. Hronec, nar. 19.12.1962, r. č. 621219/6848, zomr. 15.05.2018, naposledy bytom Leninová 117/59, Veľké Úľany**, bez zanechania závetu, takto

**r o z h o d o l:**

**I. Súd nariaďuje likvidáciu dedičstva.**

**II. Súd vyzýva veriteľov, aby si prihlásili svoje pohľadávky v lehote 30 dní od vyvesenia tohto uznesenia, a to s uvedením výšky, právneho dôvodu a spôsobu zabezpečenia. Zároveň súd upozorňuje veriteľov, že pohľadávky, ktoré nebudú pri likvidácii uspokojené, zaniknú.**

**O d ô v o d n e n i e**

1. Okresný súd Galanta podľa § 161 ods. 1 zákona č. 161/2015 Z. z. Civilného mimosporového poriadku (ďalej len „CMP“) poveril notára Mgr. Martinu Báňasovú, aby ako súdny komisár konala a rozhodovala vo veci prejednania dedičstva po poručiteľovi.

2. Podľa Potvrdenia o lustrácii poručiteľa v Notárskom centrálnom registri závetov (NCRza) a údajov dedičov bolo zistené, že poručiteľ nezanechal žiadny závet ani listinu o vydedení. Všetci zákonní dedičia, dedičstvo po poručiteľovi platne odmietli. Podľa §462 Občianskeho zákonníka dedičstvo, ktoré nenadobudol žiadny dedič, pripadne štátu.

3. Súd v súlade s ustanovením § 197 CMP zistil majetok poručiteľa, jeho dlhy a vykonal ich súpis. Súd v zmysle § 200 ods. 1 CMP Uznesením č.k. 26D/77/2018-155 určil všeobecnú cenu majetku poručiteľa v čase smrti poručiteľa vo výške 26.210,97 EUR, výšku dlhov sumou 49.636,99 EUR, výšku predĺženia dedičstva sumou mínus 23.426,02 EUR.

4. Veritelia – spoločnosť Prima banka Slovensko, a.s., spoločnosť PROFI CREDIT Slovakia, a.s., spoločnosť ČSOB, a.s., spoločnosť Všeobecná úverová banka, a.s. a Alžbeta Kukhericová písomnými vyjadreniami doručenými notárskemu úradu Mgr. Martiny Báňasovej neprijali návrh zástupcu Slovenskej republiky na prenechanie dedičstva na úhradu dlhov. Podľa § 205 ods. 1 CMP ak je dedičstvo predlžené a ak nedôjde k dohode dedičov a veriteľov o jeho prenechaní veriteľom na úhradu dlhov podľa [§ 202](https://www.slov-lex.sk/pravne-predpisy/SK/ZZ/2015/161/20190601#paragraf-202) CMP, môže súd aj bez návrhu uznesením nariadiť likvidáciu dedičstva.

5. Nakoľko neprijal veriteľ na základe výzvy zástupcu štátu na úhradu dlhov veci z dedičstva, došlo k splneniu podmienok na to, aby mohla byť nariadená likvidácia dedičstva podľa § 205 ods. 3 CMP, a preto súd rozhodol tak, ako je uvedené vo výrokovej časti tohto uznesenia.

6. S nariadením likvidácie je zo zákona spojená výzva veriteľom, aby si prihlásili svoje pohľadávky v lehote 30 dní od vyvesenia tohto uznesenia, a to s uvedením výšky, právneho dôvodu a spôsobu zabezpečenia. Pohľadávky, ktoré nebudú pri likvidácii uspokojené zaniknú (§ 205 ods. 3 CMP).

7. Toto uznesenie sa doručuje známym veriteľom zásielkou do vlastných rúk a súčasne sa zverejní na úradnej tabuli Okresného súdu Galanta, na webovej stránke Okresného súdu Galanta a na webovom sídle Notárskej komory Slovenskej republiky. Vyvesenie uznesenia na úradnej tabuli súdu po dobu 15 dní nahrádza jeho doručenie neznámym veriteľom.

8. Právoplatnosťou tohto uznesenia sa exekučné konania na majetok poručiteľa zastavujú. Likvidáciu dedičstva súd vykoná speňažením všetkého poručiteľovho majetku. Výťažok speňaženia sa ukladá na osobitný bankový účet zriadený na tento účel notárom. Pri speňažovaní majetku koná notár vo vlastnom mene. O každom speňažovaní majetku notár informuje účastníkov a prihliada na ich výhodnejšie návrhy na speňažovanie majetku.

**Poučenie:** Proti tomuto uzneseniu možno podať odvolanie do 15 dní odo dňa doručenia u notára Mgr. Martiny Báňasovej, poverenej Okresným súdom Galanta v Galante funkciou súdneho komisára. Odvolanie musí obsahovať náležitosti podľa §363 a 364 zákona č. 160/2015 Z.z Civilného sporového poriadku. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

V Galante dňa 12.10.2020

Mgr. Martina Báňasová

notár

***Pre OS Galanta*:**

**-prosím o vyvesenie uznesenia č.k.** 26D/77/2018-172 **na úradnej tabuli súdu a vyznačenia dáta vyvesenia a zvesenia,**

**-prosím o vyvesenie uznesenia č.k.** 26D/77/2018-172 **na webovej stránke Okresného súdu Galanta**

**-po zvesení uznesenia prosím o oznámenie dátumu zvesenia**

**Pre kanceláriu notára:**

**-uznesenie je potrebné doručiť účastníkovi konania a známym veriteľom:**

1. Okresný úrad Trnava, odbor majetkovoprávny, Kollárova 8, 917 02 Trnava, Ing. Ingrid Šabršulová

2. ČSOB, a.s. Žižkova 11, 811 02 Bratislava, IČO: 36854140

3. VÚB, a.s., Mlynské nivy 1, 829 90 Bratislava, IČO: 31320155

4. Prima banka, a.s., Hodžova 11, 010 11 Žilina

5. PROFIT CREDIT Slovakia, s.r.o., Pribinova 25, 824 96 Bratislava

6. Alena Kukhericová, nar. 26.02.1955, r. č. 555226/7182, bytom Bratislavská 1190/15, Senec

na vedomie:

- súdny exekútor JUDr. Adriana Juhásová k č.k. 241EX 48/2018

Mgr. Martina Báňasová

súdny komisár